钦定古今图书集成/历象汇编/庶征典/第079卷 > 明
## 钦定古今图书集成/历象汇编/庶征典/第079卷 > 明

### 太祖洪武二年饶州霪雨

按：《江西通志》云云。

洪武八年，温州大雨。

按《浙江通志》：“洪武八年七月，温州大风雨，海溢，平阳
男女死者二千馀口，永嘉、乐清、瑞安沿江皆渰没。
洪武十八年，久雨。”

按《大政纪》：“洪武十八年二月甲辰，上以当春久雨，阴
晦不解，间雨雹雷，谕中外百司，下至编民卒伍，苟有
所见，尽言无讳。”

洪武二十三年，淫雨。

按《湖广通志》：“洪武二十三年秋八月淫雨，汉水暴溢，
由郢以西，庐舍人畜漂没无算。州城陷五日乃止。”

### 成祖永乐元年久雨

按《名山藏》，“永乐元年六月，以久雨，命侍郎李文郁等
佐尚书夏原吉相度被水田堪种者趣种之，后时者
除今年租税。”

永乐二年，大雨。

按《吴江县志》：“永乐二年五月，大雨，吴江田禾尽没。农
民忍饥，车水救田，仰天而哭。子女呼父母索食，绕车
而哭。男妇壮者，相率以糠杂菱荬荇藻食之。老幼入
城行乞不能得，多投于河。六月诏赈济，民少苏。
永乐十年，江西大雨，邳州淫雨。”

按《大政纪》：“永乐十年五月甲辰，江西宁县大雨，山水
泛涨，漂民舍。事闻，皇太子遣人抚恤。”

按《名山藏》：“永乐十年十二月，邳州淫雨伤稼，命御史
赈之。”

永乐十二年秋八月，淫雨害稼。

按《泽州志》云云。

永乐十四年，淫雨。

按《大政纪》：永乐十四年，江西南昌等府言，“自四月至
五月淫雨，江水泛涨，坏庐舍，没田稼。命户部遣人抚
视。六月辛酉，徐州沛县淫雨伤稼。六月戊子，北京、蓟
州、遵化、玉田、通州、漷县及山东商河诸州县雨水伤稼，命户部遣人抚视。七月壬寅，河南开封府十四州
县淫雨，决黄河堤崖，没居民田稼。癸巳，山东邹县淫”
雨，暴水至，坏民庐舍二百一十二户。丙申，山东霑化
县暴雨，伤田禾。己酉，永平府久雨，滦、漆二河溢，坏民
田禾、庐舍，命赈恤之。

永乐十八年，浙江霖雨。

按《浙江通志》：“永乐十八年，夏秋霖雨风潮，坏仁和、海
宁二县长安等埧海塘一千五百馀丈，俱没于海。”

### 宣宗宣德元年冬十月广州大霖雨

按：《广东通志》云云。

宣德五年，广平等府久雨。

按《大政纪》：“宣德五年十一月，直隶广平、大名等府县
奏，久雨没田稼无收。命户部蠲其税。”

宣德十年，久雨。

按《大政纪》：“宣德十年四月，因天久雨水潦蝗蝻，敕谕
吏部都察院考察在外布、按二司及府州县官不才
者，照例发遣，有缺仍遵宣宗敕旨举保，不许故违，有
犯赃罪，连坐举者。”

### 英宗正统五年顺宁大雨

按《云南通志》：“正统五年秋七月，顺宁大雨弥旬，山崩
水溢，冲没田庐，不可胜计。”

正统八年，台州、嘉兴大雨。

按《浙江通志》：“正统八年，台州四月至八月连雨，麦腐。
八月大风雨，六种无收；嘉兴大风雨害稼。”

### 代宗景泰元年淫雨

按《浙江通志》：“景泰元年夏，淫雨伤稼。”

按《云南通志》：“景泰元年秋，澂江淫雨害稼，斗米四钱。
景泰六年六月，淫雨。”

按《名山藏》云云。

### 宪宗成化二年平阳大雨

按《浙江通志》：“成化二年五月，平阳飓风大雨三日夜，
山崩屋坏，平地水高六尺，人多渰死。”

成化四年六月，大雨。

按：《山西通志》云云。

成化五年五月，大雨骤涨，坏稻及民舍。

按：《四川总志》云云。

成化九年，直隶、河南大雨水。

按《大政纪》：“成化九年六月，广平、顺德、大名、真定、保定
并河南怀庆府大雨水。”

成化十六年，大雨。

按《云南通志》：“成化十六年六月，剑川大雷雨，水涌，冲
没民田二百馀亩。”

成化十八年，久雨。

按《名山藏》：“成化十八年八月久雨，卫、漳、滹沱等河涨
溢，运河口岸多决，河南城署庐舍坏，人畜死亡不可
胜计。”

按《山西通志》：“成化十八年六月，翼城大风雨，坏庐舍，
伤稼。”

按《潞安府志》：“成化十八年，潞州大雨连旬，高河水溢，
漂流民舍，溺死人畜甚众。”

按《福建通志》：“成化十八年七月，永春大雨，至于八月，
洪水泛滥，濒溪民居渰死甚众。”

成化十九年，大风雨。

按《福建通志》：“成化十九年六月庚辰，大风雨，拔木发
屋，公署民庐尽坏，城上敌楼颓毁一空。福州九县同
日官私舡漂没无算，死者千馀人。”

成化二十一年，久雨。

按《福建通志》：“成化二十一年，自春徂夏，积雨连月，田
庐禾稼多坏。”

### 孝宗弘治十年秋太原府淫雨积旬

按：《山西通志》云云。

弘治十一年，淫雨。

按《福建通志》：“弘治十一年四月，淫雨连日，蛟龙为孽，
山崩水溢。有豹乘水至龟塘，树上墙垣庐舍皆坏。五
月大雨复作，宁海桥拆坏。”

弘治十二年，曲阜大雨。

按《山东通志》：“弘治十二年夏六月夜，曲阜县大雨雷
电，有火自宣圣殿东北起，焚毁殿庑一百二十间。”
弘治十四年，云南大雨。

按《云南通志》：“弘治十四年六月朔，大理大雷雨，点苍
白石二溪水涨，漂没民居五百七十馀，溺死三百馀
人。七月二十五日夜，河西县大雪雨，山崩水溢，冲没
田庐无计。浪穹淫雨，山崩水溢，冲圮民居，溺死百馀
人。”

弘治十五年秋七月。榆次大雨。害稼。及民庐舍
按《山西通志》云云。

### 武宗正德元年十二月台州大风雨坏民庐

按：《浙江通志》云云。

正德二年五月，略阳大雨，高家山崩，压死百九十馀
人。

按：《陕西通志》云云正德十一年，河曲阳江淫雨。

按《山西通志》：“正德十一年六月，河曲淫雨，水出县西
南民居沦圯无遗。”

按《广东通志》：“十一年六月，阳江淫雨，山崩。”

正德十二年六月，德平霖雨害稼。

按：《山西通志》云云。

### 世宗嘉靖元年江宁暴雨江溢

按《永陵编年史》：“嘉靖元年秋七月，南京风雨暴至，江
水泛溢，宫阙城垣民居多坏。”

嘉靖二年，辽东澂江久雨。

按《全辽志》：“嘉靖二年夏四月己卯至壬午，大雨，河水
泛涨，冲没田禾，金州等卫男女漂溺者共一百四十
名口，牛马等畜四百五十有馀，倾倒民舍城垣公馆
甚多，是岁免田租之半。”

按《云南通志》：“嘉靖二年六月，澂江蒙化无云而雨，大
水自五道河涌出，有大木浮于上，不知何来，冲没田
庐。”

嘉靖三年，万州大雨。

按《广东通志》：“嘉靖三年，万州大风，飓风大作，雨下如
注，民居十仅存一，舟飘陆二三里，浮萋苴于木。父老
骇之，谓从古未有云。”

嘉靖四年，安宁大雨。

按《云南通志》：“嘉靖四年，安宁大雨浃旬，没官民庐舍
十之三。”

嘉靖五年，福建大雨。

按《大政纪》：“嘉靖五年三月，福建大雨水，福州府诸处
自正月雨至于四月不绝，平畴荡为巨浸，且海澄山
鸣，旗鼓自蜚。知府汪文盛上其状，乞赐蠲赈，且乞自
罢，以谢天谴。章下户部议赈，从之。”

嘉靖八年，垣曲翼城、平陆大雨。

按《山西通志》：“嘉靖八年，垣曲大雨，山水圯城西南翼
城平陆大雨四十馀日，伤禾。”

嘉靖十一年秋，淫雨弥月，虫杀稼。

按：《湖广通志》云云。

嘉靖十四年，大雨。

按《全辽志》：“嘉靖十四年，大雨连月，自四月至六月不
止，河水泛涨，平地深丈馀，是年大饥。”

按《陕西通志》，“嘉靖十四年六月，河州卫暴雨洪水河
溢十数丈，西东六十里，渰溺军民房屋牛羊无数。”
按《浙江通志》，嘉靖十四年，杭州自春及秋恒雨。
按《云南通志》，嘉靖十四年夏，大雨连月，自四月至六
月不止，河水泛涨，平地深丈馀，禾尽没。是岁人饥。
嘉靖十五年，长兴昼夜风雨，坏民庐无算。

按：《浙江通志》云云。

嘉靖十六年，平陆、景东大雨。

按《山西通志》：嘉靖十六年，平陆大雨，溺店头村。
按《云南通志》：嘉靖十六年八月，景东淫雨害稼；
嘉靖十七年，榖城暴雨。

按《湖广通志》：“嘉靖十七年四月，谷城暴雨，沙河涌异
物若龟，水流杀人。”

嘉靖二十年，榆次淫雨。

按《山西通志》：“嘉靖二十年六月，榆次淫雨涂，水溢，漫
流四十里，泊田居人多所垫溺，诏免田租。”

嘉靖二十二年春，郴州积雨。

按：《湖广通志》云云。

嘉靖二十六年，同安大雨。

按《同安县志》：嘉靖二十六年丁未七月初九日，大雨
达旦，溪流泛涨，城不没者三版。识者曰：“水兵象也。”逮
冬至前一日，安溪流贼百馀人突至，多所杀掠掳去
索赎者甚众。

嘉靖二十八年，武定淫雨，水溢山崩。

按：《云南通志》云云。

嘉靖三十二年，台州大风雨，害稼。

按：《浙江通志》云云。

嘉靖三十三年，富民大雨，漂没田庐。

按：《云南通志》云云。

嘉靖三十六年，台州、云南大雨。

按《浙江通志》，“嘉靖三十六年，台州大风雨害稼。”
按《云南通志》，嘉靖三十六年夏六月，淫雨大水，禾淹
没。

嘉靖三十七年，庆阳、鹤庆淫雨。

按《陕西通志》：“嘉靖三十七年七月，庆阳淫雨如注，秋
禾尽损民庐，市舍倾圯，南城再崩，死者甚众。”

按《云南通志》：“嘉靖三十七年七月，鹤庆淫雨，水溢，越
三十八日始消，米粟腾价。”

嘉靖三十八年，大霖雨。

按《大政纪》：“嘉靖三十八年六月，京师大霖雨，帝令司
礼监祈晴，禁屠，停刑。”

按《云南通志》：“嘉靖三十八年六月二十五日夜，鹤庆
渔塘村雷雨大作，山崩水溢，坏民居一百馀所，死者
不可胜计嘉靖三十九年夏四月，惠州大雨。

按：《广东通志》云云。

嘉靖四十年七月，姚安淫雨伤禾。

按：《云南通志》云云。

嘉靖四十二年，平陆、姚安淫雨。

按《山西通志》：“嘉靖四十二年夏四月，平陆淫雨连绵
四月，馀，园圃皆淤。”

按《云南通志》：“嘉靖四十二年八月，姚安淫雨浃旬，江
水溢，冲没民田。”

嘉靖四十三年，福建淫雨。

按《福建通志》：“嘉靖四十三年五月，淫雨不止，大水入
郡城，乡村皆浸，人畜多死。是年五月十七日，德化暴
雨，黎明，县前水深丈馀，冲激之声若雷，民居漂流过
半，男女逃县后山。须臾间，街之南北不可相通，东城
崩坏无馀。”

### 穆宗隆庆元年久雨

按《福建通志》：“隆庆元年四月初八日雨，至五月初一
日乃止。”

隆庆二年，大雨。

按《河南通志》：“隆庆二年秋，汴城大雨三日，城中用水
车撤水出城。”

隆庆四年，汝宁大雨伤麦。

按：《河南通志》云云。

### 神宗万历元年石屏淫雨

按《云南通志》：“万历元年二月至八月，石屏淫雨，河水
涨，倾城堞田庐。”

万历二年，山阴大雨。

按《山西通志》：“万历二年，山阴大雨七日夜，平地水深
丈馀，禾稼尽没，岁大饥。”

万历三年，大同久雨。

按《山西通志》：“万历三年秋七月，大同大雨，马邑雨四
十日，坏城垣庐舍千馀。”

万历七年，大雨。

按《山东通志》：“万历七年六月晦，大雨，山摧石崩，淤田
亩，漂居民，没人畜无数。”

按《吴江县志》：“万历七年五月，久雨，大水连天。长洲、吴
江、常熟、昆山、华亭诸县，一望无际，禾苗渰尽。”

按《广西通志》：“万历七年五月，北流县大雨，漂没城垣
民舍，溺死者男妇二十馀人。”

按《云南通志》：“万历七年，武定大雨，溺死者甚众。
万历八年秋，淫雨坏稼。”

按：《陕西通志》云云。

万历十一年，兴安州暴雨。

按《陕西通志》：“万历十一年癸未夏四月，兴安州猛雨
数日，汉江涨溢，传有一龙横塞黄洋河口，水壅高城
丈馀，全城渰没，公署民舍一空，溺死者五千馀人，阁
家全溺，无稽者不计数。城南民居高埠者，于黎明时，
遥望江上，大船旗旛拥卫，若官府点查之状。”

万历十四年二月，瑞州“大雷雨。”

按：《江西通志》云云。

万历十六年，交城大雨水。

按《山西通志》：“万历十六年，交城大雨，水没田，伤人畜
甚众。赵城大雨，冲没庐舍城垣。”

万历二十五年，严州大风雨，坏田万馀亩。

按：《浙江通志》云云。

万历二十七年，淫雨。

按《山西通志》：“万历二十七年夏，山阴淫雨，坏官民庐
舍。”

按《陜西通志》：“万历二十七年，大雨昼夜十日，土窑皆
陷。”

万历二十九年，永春金堂雨。

按《福建通志》：“万历二十九年七月，永春霖雨数日，大
水自山中发，溢入郡城。”

按《四川总志》：“万历二十九年十一月朔，金堂县大雷
雨。”

万历三十一年，汝宁、宁安淫雨。

按《河南通志》，“万历三十一年春，汝宁淫雨七旬。”
按《云南通志》，“万历三十一年七月，宁安雨六十馀日。”
“万历三十三年，马邑霖雨。”

按《马邑县志》，“万历三十三年五月十五、十七、十九，凡
三日，大雨震电，坏民屋，禾苗皆没于水。”

万历三十四年，束鹿大雨，滹沱河溢。午夜入城，水深
数尺。

按：《畿辅通志》云云。

万历三十七年，福建大雨。

按《福建通志》：“万历三十七年八月大雨，初六日乌石
山崩。山南有新立阮公祠，近仁王寺。是日暴雨，山崩，
祠尽毁，压死者数人。”

万历四十一年，大雨。

按《山东通志》：“万历四十一年夏，大旱。七月七日，大风

按《山西通志》：“万历四十三年秋八月，静乐大雨四十
日，水高丈馀，坏屋舍禾稼甚广。”

万历四十四年，南安、赣州淫雨。

按《江西通志》：“万历四十四年五月，南安赣州淫雨，蛟
蜃并出，水涌丈馀。”

按《赣州府志》：“万历四十四年丙辰五月初一二三日，
淫雨不止，蛟蜃并出，一夜水高数丈。初四日灌郡城
东北街市及濒河室庐，六乡田禾俱被渰没，男妇溺
死者无筭。雩都信丰亦然。”部使者疏云：“驾筏于城垣
之上，系缆于丽谯之间，托寝处于屋脊，寄榇柩于栋
梁。高卧华胥而梦魂已汨没于洪涛，晨炊举火而井”
臼倏推迁于巨浸，盖字字滴泪矣。幸而朝廷俞三院
之请，赣宁二县，淮南二米，仍改折如四十二年例，馀
县俱从宽恤。

万历四十五年，恭城大雨。

按《广西通志》：“万历四十五年丁巳八月初四日，恭城
县阴云密布，雨下如注，山涧水涌，连崩一十三岭，树
木拔折，缘江鳞介之物，死者无筭，巨木散材，河涯堆
积如山。人云有蛟龙出焉。”

万历四十七年，成都大雨。

按《四川总志》：“万历四十七年三月，成都大雨连日夜，
江涨堤毁。”

### 熹宗天启三年定远大雨

按《云南通志》：“天启三年六月，定远大雨，震电，雾黄红
色，水溢田禾庐舍，溺三百馀人，牲畜无算。”

天启四年七月，武定大雨。

按：《云南通志》云云。

### 愍帝崇祯三年大雨

按《云南通志》：“崇祯三年秋七月，白井大雨，水溢，坏官
民庐舍，漂没人口千馀，填埋井口。”

崇祯五年，淫雨。

按《山东通志》：“崇祯五年秋，蒲州、芮城、安邑、垣曲淫雨
四十馀日，损屋害稼，一望巨津，鱼产盈尺。”

崇祯八年五月，暴雨，钟灵桥圮。

按：《江西通志》云云。

崇祯十三年，严州淫雨。

按：《浙江通志》云云。

崇祯十四年秋，淫雨。

按：《潞安府志》云云。

### 皇清